गुस्साई आशा वर्करों ने उपायुक्त कार्यालय पर जमकर नारेबाजी करते हुए पुलिस प्रशासन को गिरफ्तार करने के लिए पेशकश की लेकिन जिला प्रशासन पर गिरफ्तार करने के लिए पुख्ता इंतजामात नहीं थे। जिला प्रशासन की ओर से एसडीएम सतबीर मान, महिला एसीपी पूजा डाबला, एसीपी आत्माराम सहित अन्य पुलिस अधिकारी मौजूद थे। जिला प्रशासन द्वारा आशा वर्करों को गिरफ्तार करने से इनकार करने से आशा वर्करों ने जिला प्रशासन और सरकार के खिलाफ लगभग डेढ घंटे तक चिलचिलाती धूप में जमकर नारेबाजी की। जिला प्रशासन द्वारा आशा वर्करों को मनाने के लिए भारी मशक्कत करनी पड़ी। इसके बाद एसडीएम सतबीर मान ने आशा वर्करों को सम्बोधित करते हुए कहा कि आपको गिरफ्तार करने के बाद रिहा किया जाता है और आपकी मांगों का पत्र सरकार तक पहुंचाया जाएगा।